<classify> WAWAKILISHI wa Tanzania Ligi ya Mabingwa Afrika msimu ujao, Simba na Yanga kila mmoja amepania kufanya kweli katika uboreshaji wa vikosi vitavyoleta ushindani wa hali ya juu.Wekundu wa Msimbazi Simba wameahidi kufanya usajili utakaotikisa nchi, lengo likiwa ni kuchukua ubingwa wa Afrika huku Yanga ikisema inataka kurudi katika ushindani wa kimataifa. Tayari kwa upande wa Simba, bilionea wao ambaye ni Mwekezaji wake Mohamed Dewji alisema ameandaa bajeti iliyoshiba itakayozidi mara mbili ya ile ya msimu huu ulioisha.Akizungumzia maandalizi ya msimu ujao msemaji wa Simba, Haji Manara alisema kikosi kitakachosajiliwa kwa ajili ya msimu ujao lazima kitetemeshe nchi kwani wamedhamiria kuchukua ubingwa wa Afrika.Simba inataka ubingwa wa Afrika, hivyo ni lazima tusajili wachezaji wenye ubora wa kushindana na timu nyingine kubwa, wapinzani wetu ni TP Mazembe na Al Ahly,alisema. Manara alisema usajili watakaofanya kwa wachezaji wa kimataifa na hata kwa wachezaji wa ndani ni wale wenye kiwango kikubwa cha kupambana kimataifa.  <topic>: MICHEZO 